Ribbit

Ribbit ialah sebuah filem komedi animasi komputer dari Malaysia yang dihasilkan oleh Gaumont Multmedia & Crest Animation Studios. Ia diarahkan oleh Chuck Powers dan skrip ditulis bersama Hamir Afizi dan menampilkan lakon suara dari bintang-bintang besar Hollywood seperti Sean Astin, Russell Peters, Tim Curry, dan Cherami Leigh, diterbitkan oleh Shireen M. Hashim.

Plot
Sepanjang hidupnya, Ribbit merasakan dirinya berbeza dari semua katak lain. Untuk mencari tujuan dalam hidupnya, Ribbit memulakan perjalanan yang luar biasa melalui hutan hujan Amazon. Semasa perjalanan ini, Ribbit secara tidak sengaja dihipnotiskan ke dalam kepercayaan bahawa dia adalah seorang putera manusia yang terperangkap dalam tubuh katak. Yakin bahawa dia kini memahami mengapa dirinya berbeza, Ribbit berangkat dalam pencariannya untuk Puteri yang ciumannya akan menyelesaikan semua masalahnya. Disertai oleh sahabat baiknya, tupai betina bernama Sandy, Ribbit bertemu dengan pelbagai karakter yang unik dan berwarna-warni dalam kembaranya di dalam kisah ini.

Watak
Sean Astin (Johan Raja Lawak untuk versi BM) sebagai Ribbit, katak dengan krisis identiti
Russell Peters (Awie) sebagai Deepak (Kulup), kelawar dengan jawapan kepada soalan tentang kehidupan
Tim Curry (Dato' Azil Haji Nawawi) sebagai Terrence (Mat Rompi), seekor toucan dengan bakat yang warna-warni
Cherami Leigh (Elfira Loy) sebagai Sandy (Siti), tupai yang merupakan kawan baik Ribbit
Elza Irdalynna sebagai Rafa dan Luciano, dua anak harimau
Amelia Henderson sebagai kakak Marcella, Rafa dan Luciano
Abigail Cole sebagai Bianca, seekor monyet howler
Lydia Lubon sebagai Carla, ibu Bianca
Carey Van Driest sebagai Avelina, kakak Carla
Chuck Powers sebagai datuk, Carla dan ayah Avelina
Sonny Franks sebagai Kai, buaya Kaiman
Christina Orow sebagai Jojo, seekor Manatee
Sonny Franks (Munir Phyne Ballers) sebagai Ollie, pasangan Jojo
Kennie Dowle (Izzue Islam) sebagai Spider (Labah-Labah)
Valentine Cawley (One Forteen) sebagai Witch Doctor (Dukun Istana), seorang lelaki jahat yang ingin halang impian Ribbit
Martin Dysart sebagai Inego, katak heroik
Dilly Shakir sebagai Callie, isteri Inego
Ali Astin (Noorisnainy Ali) sebagai Princess (Puteri), pemimpin masa depan suku kaum Amazon

Muzik
Tema muzik utama filem ini adalah Magical Moment, sebuah duet oleh kumpulan R&B Amerika Az Yet dan Jaclyn Victor, juara Malaysian Idol. Lagu lain pada trek muzik adalah Destiny, yang dihasilkan oleh DJ Motiv8 dan disampaikan oleh SuPreme yang menampilkan Felice LaZae.

Keluaran
Filem ini telah dipersembahkan di Pesta Filem Cannes pada 2012 di peringkat projek.Ia telah dikeluarkan secara teatrik di Malaysia pada 4 September 2014. Ia dikeluarkan di Amerika Syarikat pada bentuk DVD pada 25 November 2014.

Rujukan

Pautan luar

 Filem Ribbit
 

Ribbit
Filem animasi Malaysia
Ribbit
Ribbit
Filem 2014